Clear and Present Danger (cinta)

:*Iste articlo ye sobre una cinta de cine d'intriga d'acción de l'anyo 1994; ta atros usos, se veiga *'Clear and Present Danger***.

***Clear and Present Danger*** (títol orichinal en [[Idioma anglés|anglés]], en [[Idioma aragonés|aragonés]] ***Periglo claro y present***. estrenada en [[Aragón]] con o títol en [[Idioma castellano|castellano]] de ***Peligro inminente***, en aragonés ***Periglo inminent**') ye una cinta de cine d'intriga d'acción de cine estausunidense de l'anyo 1994 dirichida por Phillip Noyce seguntes un guión adaptau por John Milius, Donald E. Stewart y Steven Zaillian (basau en a novela *[[Clear and Present Danger (novela)|Clear and Present Danger]]* que heba publicau Tom Clancy en (1989), con una banda sonora orichinal de James Horner, una dirección de fotografía de Donald McAlpine y una produción cinematografica de Mace Neufeld y Robert Rehme ta la productora cinematografica *[[Mace Neufeld Productions]]*. Conta con un elenco d'actors d'o cual en fan parte, entre d'atros actors, Harrison Ford, Willem Dafoe, James Earl Jones, Anne Archer, Benjamin Bratt, Raymond Cruz, Joaquim de Almeida, Miguel Sandoval, Harris Yulin, Henry Czerny, Donald Moffat, Greg Germann, Colleen Flynn, Reed Diamond, Reg E. Cathey, Clark Gregg, Rex Linn, Thora Birch y Ann Magnuson.

En a cinta, que ye la terera d'a serie de cintas basas en as novelas de Tom Clancy sobre *[[Jack Ryan (Tom Clancy)|Jack Ryan]]* dezaga de *[[The Hunt for Red October (cinta)|The Hunt for Red October]]* (1990, John McTiernan) y *[[Patriot Games (cinta)|Patriot Games]]* (1992, Phillip Noyce), estando la zaguer cinta a on amanixen Harrison Ford como *Jack Ryan* y James Earl Jones como lo *vicealmirant James Greer* y conta cómo cuan o suyo chefe padeixe una malautía, *Jack Ryan* se veye obligan a substituyir-lo, pero en no conoixer as interioridaz gubernamentals en a Casa Blanca se troba immerso en una periglosa maniobra politica. Ye que un amigo d'o president d'os Estaus Unius y la suya familia han estau asasinaus por bel gran nrocotraficant y lo ptresident ha exichiu dureza contra los culpables, y la sya man dreita ha ordenau organizar un comando de tropas de l'exercito estausunidense ta que destruyan as instalacions de producción de droga en Colombia y organicen atentaus contra los responsables d'o trafico de drogas, en una actividat de guerra ilegal no declarada. Tanimientres, l'achent d'intelichencia d'o narcotraficant, un cubano, fa sindembargo una oferta a l'aduyant d'o president: él matará a lo narcotraficant y lo substituyirá, prometendo reducir o volumen de droga y reducindo la violencia asociada a ixe trafico, y lo politico accepta, albandonando a la suya suerte a los soldaus estausunidenses desplegaus, que on exterminaus u capturaus. Cuan *Jack Ryan* intuye lo que s'escayece, decide marchar enta Colombia y prebar se rescatar a los supervivients.

A cinta s'ambienta en a suya epoca actual (1994 en Washington, DC, y en Langley en Virchinia en Estaus Unius, y en Colombia, y las suyas escenas se filmoron en Cuernavaca, Amacuzac y Tepoztlán (Morelos), Coatepec, Xico y Xalapa-Enríquez (Veracruz de Ignacio de la Llave) y Mexico D.F. en Mexico, en Quito en Ecuador y en Santa Ana, Los Angeles, Santa Clarita y Los Alamitos en California, en Camp Springs en Maryland, en Las Vegas en Nevada, en Arizona, y en Langley, McLean y Arlington en Virchinia en os Estaus Unius.

Se tracta d'una cinta que ha recibiu bels premios y nominacions, entre los cuals se pueden destacar dos nominacions a los Premios Oscar en a suya 67<sup>ena</sup> edición (Millor Soniu y Millor Edición de Soniu).

## Elenco

## Se veiga tamién
* Cine en 1994.
* Cintas de 1994.

## Referencias

## Vinclos externos
*  Pachina web oficial de *Clear and Present Danger*.